《宿瓦寺沟》
清代·王梦庚

冬山忽如睡，岩壑谢春菲。雨雪倦行役，羸马惨不肥。

连朝历巑倦，早旭迷夕晖。山水非不佳，所苦筋力微。

村舍倚山麓，镫透白板扉。心急路转迂，暝踏行人稀。

鸡犬已高卧，羊牛久来归。终南有茅屋，惓念素心违。

作者简介：王梦庚，字槐庭，号西躔，金华人。嘉庆癸酉拔贡，历官四川川北道。有《冰壶山房诗钞》。